આજે દિવસ દરમિયાન શેર બજારમાં મંદીનો માહોલ જોવા મળ્યો હતો. જેના પગલે BSE સેન્સેક્સ 166.99 પોઇન્ટ ઘટીને 26,104.86ની સપાટીએ બંધ રહ્યો હતો. આ સાથે NSE નિફ્ટી પણ 4.60 પોઇન્ટ ઘટીને 7784 પોઇન્ટની સપાટીએ બંધ રહ્યો હતો. બીએસઇના મિડકેપ શેર 0.80 ટકા અને સ્મોલકેપ શેર્સ 1.36 ટકા ઘટાડા સાથે ટ્રેડ થયા હતા. આજે બપોરે રિયલ્ટી, મેટલ, પાવર, કેપિટલ ગૂડ્ઝ તેમજ IT શેરોમાં વેચવાલીને પગલે માર્કેટ રેડ ઝોનમાં ચાલ્યું હતું. જ્યારે માત્ર વીમા, ફાર્મા તેમજ FMCG શેરોમાં પોઝિટિવ સેન્ટિમેન્ટ જોવા મળ્યા હતા.